EkBass/fiwiki-20250220-pages-articles huggingface dataset:
Taiza Thomsen

Taiza Thomsen Severina on brasilialainen missi. Hän voitti Miss Brasilia -kilpailun 2002 ja edusti maataan saman vuoden Miss Maailmassa. Hän on kotoisin Santa Catarinan osavaltiosta. Thomsen suunnitteli journalistin ja TV- juontajan uraa. Hän mainitsi harrastuksikseen tenniksen, uimisen, lukemisen, laulun, samban ja vatsatanssin.http://123india.santabanta.com/contestants.asp?picid=317 Alun perin Miss Brasilian 2002 voitti Josiane Oliveira, joka kuitenkin riisuttiin kruunustaan, koska hän oli sääntöjen vastaisesti naimisissa. Thomsen on missiksi valintansa jälkeen työskennellyt valokuvamallina São Paulossa ja siirtyi sittemmin Eurooppaan. Thomsen pääsi otsikoihin helmikuussa 2007, kun hänen perheensä ilmoitti hänen kadonneen Lontoossa syyskuussa 2006. Hän oli lopettanut puhelunsa vanhemmilleen äkillisesti, eikö ollut ottanut yhteyttä tämän jälkeen. Brasilialaisviranomaiset ilmoittivat katoamisesta Interpolille 25. tammikuuta, jonka jälkeen Thomsen soitti perheelleen 5. helmikuuta.http://iltasanomat.fi/uutiset/ulkomaat/uutinen.asp?id=1314382 == Lähteet == Luokka:Missit Luokka:Brasilialaiset henkilöt
Mikko Hovi

__NOTOC__ Mikko Hovi (11. lokakuuta 1879 Koivisto – 10. heinäkuuta 1962 Helsinki) oli suomalainen taiteilija ja kuvanveistäjä. Mikko Hovin vanhemmat olivat maanviljelijä Abram Hovi sekä Judit Pönni. Hovi avioitui kahdesti. Yhdessä vaimonsa kanssa tehdyn jälkisäädöksen mukaisesti Mikko Hovin taiteellisen tuotannon sai perintönä taiteilijan kuoleman jälkeen Hämeenlinnan taidemuseo, jonka kokoelmissa on näin ollen runsaasti Hovin teoksia. Hänen teoksiaan on nähtävillä myös Ateneumin kokoelmissa, Amos Andersonin taidemuseossa, Lahden taidemuseossa sekä Kemin taidemuseossa. Nuorena Hovi työskenteli merimiehenä. Hän opiskeli Taideteollisuuskeskuskoulussa vuosina 1907–1911 sekä 1916. Vuosien 1911–1914 aikana hän työskenteli Gunnar Finnen apulaisena. Hän suoritti ensimmäisen esiintymisensä kuvanveistäjänä vuonna 1915. Hovi osallistui pitkän elämäntyönsä aikana melko harvoin julkisiin näyttelyihin Suomessa ja tällöinkin vain yhteisnäyttelyihin. Hän asetti töitään näytteille Suomen Taiteilijain näyttelyihin 1930-1950-luvulla. == Julkisia teoksia == * Ahvolan taistelun muistomerkki 1919 * Kalapoika, 1924, Viipuri * Kalapoika, 1950, Lahti * Leikkivät karhut, 1951, Linnanmäen huvipuisto, Helsinki * Kalapoika, 1953, Linnanmäen huvipuisto, Helsinki * Pallopojat (myös Pallosilla), 1955, Herttoniemen peruskoulu, Helsinki * Ylämaan sankaripatsas, 1956 Lisäksi hän on tehnyt lukuisia puuveistoksia Suomen maaseudulla sijaitseviin kirkkoihin. === Veistoskuvia === Tiedosto:Kalapoika by Mikko Hovi 2024 Pikku-Vesijärvi.JPG|Kalapoika, 1950, Lahti. Tiedosto:Mikko Hovi Leikkivät karhut 1951.JPG|Leikkivät karhut, 1951, Linnanmäki, Helsinki. Tiedosto:Mikko Hovi Kalapoika 1953.JPG|Kalapoika, 1953, Linnanmäki, Helsinki. Tiedosto:Sittande björn 3.JPG|Sittande björn, Årsta, Tukholma. Tiedosto:Mikko Hovi Pallopojat 1955.jpg|Pallopojat, 1955, Helsinki. Tiedosto:Ylämaa sankarimuistomerkki.JPG|Ylämaan sankarimuistomerkki, 1956, Lappeenranta. Tiedosto:Ylämaan sankarivainajien muistotaulu by Mikko Hovi.JPG|Ylämaan sankarivainajien muistotaulu, 1956, Lappeenranta. == Huomionosoitukset == * I palkinto Jalasjärven sankaripatsaskilpailussa 1952 * II palkinto valtion kuvanveistokilpailussa 1957 * Mikkelin sankaripatsaskilpailussa 1958 hänen teoksensa on lunastettujen teosten joukossa * Frietschin palkinto 1946 * Pro Finlandia -mitali 1951 * Valtion taiteilijaeläke. == Lähteet == * Kuvataiteilija 1986. Suomen taiteilijaseura 1987. === Viitteet === == Aiheesta muualla == * * * Luokka:Suomalaiset kuvanveistäjät Luokka:Pro Finlandia -palkitut Luokka:Vuonna 1879 syntyneet Luokka:Vuonna 1962 kuolleet
Blood Ceremony Films

Blood Ceremony Films on riippumaton pääkaupunkiseudulla toimiva, lähinnä kauhueroottisia elokuvia tuottava ryhmä. Elokuvien ohjaajana ja tuottajana toimii Sami Haavisto. Ryhmä koostuu kokonaan vapaaehtoisista henkilöistä, eikä kenellekään heistä makseta palkkaa. Ryhmässä on noin 150 jäsentä (joista 50 aktiivista) ja jäsenistö koostuu harrastajista alan ammattilaisiin. Ryhmän elokuvista on ollut arvosteluja useissa elokuva-alan lehdissä ja sitä on myös haastateltu Subtv:lla lokakuussa 2004. Vuonna 2008 ryhmä alkoi julkaista neljä kertaa vuodessa ilmestyvää Blood Ceremony Magazine -lehteä, joka käsittelee muun muassa kauhu-, gore-, roska- ja independent-elokuvia. Samana vuonna ryhmä allekirjoitti levityssopimuksen englantilaisen Redemption Filmsin kanssa Blood Ceremonyn kolmen ensimmäisen elokuvan julkaisemisesta DVD:llä kansainvälisesti.Blood Ceremony Films: Uutiset ==Elokuvat== * Desire of the Innocent Blood (2002) (74 min) * Rites of Blood (2004) (98 min) * Succubus (2006) (95 min) * Black Blooded Brides of Satan (2009) * The Curse of the Witches Blood (2016) == Kirjallisuutta == * ==Lähteet== ==Aiheesta muualla== * Blood Ceremony Filmsin Internet-sivut Luokka:Suomalaiset elokuvayhtiöt Luokka:Kauhuelokuvat Luokka:Erotiikka Luokka:Suomalaiset lehdet
Kenian vaakuna

Kenian vaakuna on Kenian tunnus lipun, moton ja kansallislaulun ohella. Siihen on kuvattu kaksi leijonaa, jotka pitävät kiinni maasaiden keihäistä ja kannattelevat perinteistä afrikkalaista kilpeä, jossa on värit musta, punainen, vihreä ja valkoinen. Kilven värit symboloivat kenialaisia (musta), maataloutta ja luonnonvaroja (vihreä), taistelua vapauden puolesta (punainen) ja rauhaa sekä yhtenäisyyttä (valkoinen). Kilvessä kuvatulla vasemmalle katsovalla kukolla on kirves, joka paikallisen tavan mukaan symboloi uutta elämää ja menestystä. Kilpi ja leijonat seisovat Mount Kenyan silhuetilla. Sen päälle on kuvattu Kenian tärkeitä maataloustuotteita: kahvi, kamomilla, tee, sisal, ananas ja maissi. Vaakunan alapuolella punaisessa nauhassa lukee Kenian motto HARAMBEE. Luokka:Valtioiden vaakunat Vaakuna
Harold Holt

Harold Edward Holt (5. elokuuta 1908 – 17. joulukuuta 1967) oli australialainen poliitikko ja maansa 17. pääministeri vuodesta 1966 katoamiseensa asti. Holt syntyi Sydneyssä. Hänen vanhempansa erosivat 1918. Holt opiskeli yliopistossa ja valmistui oikeustieteen kandidaatiksi 1930. Holt meni 1940-luvun lopussa naimisiin jo yliopistoaikoinaan tapaamansa Zara Baten kanssa. Holt aloitti poliittisen uransa 1930-luvulla. Hänet valittiin Australian parlamenttiin 17. elokuuta 1935. Pääministeriksi noustuaan 1966 hänellä oli takanaan jo useita ministeriyksiä. Joulukuussa 1958 Arthur Fadden vetäytyi ja Holt nimitettiin valtion varainhoitajaksi. Holt nimitettiin pääministeriksi vuonna 1966. Hän tuki avoimesti Yhdysvaltain toimintaa Vietnamin sodassa.http://www.naa.gov.au/fSheets/FS144.html == Katoaminen == Holt oli 17. joulukuuta 1967 ystäviensä kanssa rannalla katsomassa englantilaisen Alec Rosen purjehdusta. Hän väitti tuntevansa rannan hyvin, mutta aallokko oli hänen lähtiessään uimaan merta kohti hyvin voimakasta ja hän katosi pian veden alle. Paikalle hälytettiin apua ja iltaan mennessä pelastusoperaatiossa oli mukana 190 henkeä. Etsinnät lopetettiin virallisesti 5. tammikuuta. Holtin ruumista ei koskaan löydetty. Muistotilaisuuteen osallistui kaksi tuhatta kutsuvierasta. Jotkut epäilivät hänen tehneen itsemurhan. == Lähteet == == Aiheesta muualla == Luokka:Australian pääministerit Luokka:Kadonneet henkilöt Luokka:Vuonna 1908 syntyneet Luokka:Vuonna 1967 kuolleet
Jade Puget

Jade Errol Puget (s. 28. marraskuuta 1973) on yhdysvaltalaisen AFI-yhtyeen kitaristi. Hän liittyi yhtyeeseen vuonna 1998. Ennen AFI:n liittymistä Puget soitti useissa yhtyeissä, merkittävimpänä Loose Change. == AFI == Jade Pugetin äänitykset AFI:N kanssa ovat mukaan lukien EP:t Black Sails (1999), All Hallows (1999), The Days of the Phoenix (2001) ja 336 (2002) sekä Cd:t Black Sails in the Sunset (1999), The Art of Drowning (2000), Sing the Sorrow (2003), Decemberunderground (2006) ja Crash Love (2009). ==Aiheesta muualla== *AFI-yhtyeen viralliset sivut Luokka:Yhdysvaltalaiset kitaristit Luokka:Vuonna 1973 syntyneet Luokka:Elävät henkilöt
Saviselkä–Piippola-tie

Saviselkä–Piippola-tie on museotie Kärsämäen ja Siikalatvan kuntien alueella. Museotieosuus käsittää lähes koko yhdystien 8000, joka on Suomen tieverkon osuus Kärsämäen Saviselän kylän ja Siikalatvan Piippolan taajaman välillä. Tie haarautuu Saviselässä valtatieltä 28 ja päättyy Piippolan taajamassa seututien 800 risteykseen. Tien pituus on 23,8 kilometriä. Saviselkä–Piippola-tiestä tuli museotie vuonna 1982. Tie rakentui historiaselvityksen mukaan 1700-luvulla poluista ja kyläteistä. Senaatin päätöksellä siitä tehtiin pitäjien yhdystie vuonna 1825. Valtion hoitoon tie siirtyi vuonna 1920. Vuoteen 1953 saakka tie oli osa valtatietä 4. Tie kuuluu valtakunnallisesti merkittäviin kulttuurihistoriallisiin ympäristöihin. Koulutuskeskus JEDU Piippola ja Pentti Haanpään koulu sijaitsevat yhdystie 8000:n varrella lähellä Piippolan taajaman keskustaa. == Lähteet == == Aiheesta muualla == Luokka:Kärsämäen liikenne Luokka:Piippola Luokka:Siikalatvan liikenne 4 8000 Luokka:Suomen museotiet
Swazimaan lippu

Swazimaan lippu on Swazimaan kansallistunnus vaakunan, moton ja kansallislaulun ohella. Se on otettu käyttöön 6. lokakuuta 1968. Punainen väri symboloi Swazimaan menneisyyttä, sininen puolestaan rauhaa ja tasapainoisuutta. Keltainen väri symboloi maan varoja. Lipun keskellä symboloivat kilpi ja kaksi keihästä maan turvaa vihollisilta. Kilven värit kuvaavat rauhaa mustien ja valkoihoisten välillä. ==Lähteet== *Kingdom of Swaziland (Umbuso wakaNgwane) Luokka:Valtioiden liput Luokka:Swazimaa
Hermann Tilke

Hermann Tilke (s. 31. joulukuuta 1954 Olpe, Länsi-Saksa ) on saksalainen arkkitehti, joka on tunnettu uusien moottoriratojen ja olemassa olevien ratojen muokkausten suunnittelijana. Hänen poikansa on arkkitehti Carsten Tilke. Tilken suunnittelemia ratoja on kritisoitu tylsiksi. Toisaalta Tilken on sanottu ymmärtävän modernien autojen vaatimukset ja radat ovat leveitä sekä niissä on ulosajoalueita. 1980-luvulta lähtien Tilke on ajanut vakioautoilla, pääasiassa Nürburgring Nordschleifella VLN-kestävyysajosarjassa ja Nürburgringin 24 tunnin ajoissa. Hän ja Dirk Adorf voittivat 2003 ja 2004 joitakin VLN-kisoja V8Starilla. == Tilken suunnittelemat radat == Hermann Tilken suunnittelemia Formula 1 -ratoja tai niiden muokkauksia: * 1995: A1-Ringin muotoilu vanhasta Österreichringistä * 1999: Sepang International Circuit (uusi rata) * 2002: Nürburgring (radan muokkaus) * 2002: Hockenheimring (radan muokkaus) * 2004: Bahrain International Circuit (uusi rata) * 2004: Shanghai International Circuit (uusi rata) * 2005: Istanbul Otodrom (uusi rata) * 2005: Fuji International Speedway (radan muokkaus) * 2008: Valencian katurata (uusi rata) * 2008: Marina Bay Street Circuit (uusi rata) * 2009: Yas Marina Circuit (uusi rata) * 2010: Korean International Circuit (uusi rata) * 2011: Buddh International Circuit (uusi rata) * 2012: Circuit of the Americas (uusi rata) * 2014: Sotši Autodrom (uusi rata) * 2015: Autódromo Hermanos Rodríguez (radan muokkaus) * 2016: Bakun katurata (uusi rata) * 2019: Igora Drive (uusi rata) * 2020: Hanoin katurata (uusi rata, rakentamaton) * 2021: Jeddan katurata (uusi rata) Hermann Tilken suunnittelemia moottori-, katu- ja kartingratoja: * 2001: Sachsenring (radan muokkaus) * 2006: Beijing International Street Circuit * 2006: Cancún * 2007: Bukarestin katurata * 2008: Kandavas Kartodroms * 2008: Lippo Village International Formula Circuit * 2009: Ciudad del Motor de Aragón * 2010: Atlanta Motorsports Park * 2012: Rudskogen Motorpark * 2012: Moscow Raceway * 2013: Port Imperial Street Circuit * 2013: Autodromo y Centro Cultural Motorpark * 2013: Bilster Berg * 2014: Chang International Circuit * 2016: Vancouver Island Motorsport Circuit * 2016: Circuit International Automobile Moulay El Hassan (radan muokkaus) * 2018: Pradera Verde Racing Circuit * 2018: V1 Auto World * 2019: Kuwait Motor Town ==Lähteet== Luokka:Formula 1 -taustavaikuttajat Luokka:Saksalaiset arkkitehdit Luokka:Vuonna 1954 syntyneet Luokka:Elävät henkilöt
Mihrab

Mihrab () on moskeijan seinään rakennettu syvennys, joka osoittaa rukoussuunnan eli qiblan () Mekkaan päin. Useimmat mihrabit on arkkitehtuurisesti suunniteltu ja koristeltu siten, että ne antavat mielikuvan ovesta tai tiestä Mekkaan. == Kuvia Mihrabeista == Tiedosto:Haga Sofia RB5.jpg|Mihrab Istanbulin Hagia Sofia moskeijassa Tiedosto:Lahdenmoskeijanmihrab.jpg|Lahden turkkilaisen moskeijan mihrab. Tiedosto:Mihrab from Beyhekim Mosque (Konya) - Pergamonmuseum - Berlin - Germany 2017 (2).jpg|Konyalainen mihrab. Tiedosto:Mihrab of Küçük Mecidiye Mosque, Istanbul.jpg|Kücük Mecidiye moskeijan mihrab. == Katso myös == * Qibla == Lähteet == == Aiheesta muualla == Luokka:Islamilainen arkkitehtuuri Luokka:Arkkitehtuurin käsitteet
Maarja

Maarja on melko yleinen virolainen naisen etunimi. Se on Maria-nimen muunnelma. Maarjan nimipäivää vietetään Virossa 25. maaliskuuta. Maarja-nimeä käytetään jonkin verran myös Suomessa. Digi- ja väestötietoviraston mukaan se on vuoteen 2020 mennessä ollut etunimenä noin 235 naisella. Nimi ei ole päässyt suomalaiseen almanakkaan. ==Tunnettuja Maarjoja== *Maarja-Liis Ilus, Maarja (s. 1980), virolainen laulaja *Maarja Kangro (s. 1973), virolainen kirjailija ja kielenkääntäjä *Maarja Kivi (s. 1986), virolainen laulaja *Maarja Pärtna (s. 1986), virolainen kirjailija == Lähteet == Luokka:Etunimet
Pie Geelen

Pieke (Pie) Geelen (s. 20. lokakuuta 1972, Nijmegen, Gelderland) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui viidenneksi 4x100 metrin vapaauintiviestissä, yhdessä Mark Veensin, Martin van der Spoelin, ja Pieter van den Hoogenbandin kanssa. Luokka:Alankomaalaiset uimarit Luokka:Vuonna 1972 syntyneet Luokka:Elävät henkilöt
Kestilän laskiaishiihdot

Kestilän laskiaishiihdot (myös Kestilän kansalliset laskiaishiihdot) on maailman vanhin keskeytyksettä joka vuosi järjestetty hiihtokilpailu. Hiihdot järjestettiin ensimmäisen kerran vuonna 1891. Aiemmin laskiaishiihdot järjestettiin Siikajoen jäällä. Nykyisin järjestämispaikkana on Maksinharjun hiihtostadion. Vuonna 2015 laskiaishiihdot järjestettiin 125. kerran. Sarjoja oli miehille ja naisille yhteensä 24 kpl, ja reittien pituudet olivat 2–15 km. ==Lähteet== == Aiheesta muualla == * Siikajokilaakso: Laskiaiskisojen päivä vaihtoon Luokka:Suomen hiihtokilpailut Luokka:Suomen maastohiihto Luokka:Kestilä
Bruselloosi

Bruselloosi (brusellosis) on Brucella-bakteerien aiheuttama infektiotauti. Useat Brucella-bakteerit voivat tarttua ihmiseen suoraan kotieläimistä tai näiden maidosta. Tautia on tavattu Suomessa vain ulkomailta tulleina yksittäistapauksina; Euroopassa sitä kuitenkin esiintyy ainakin Espanjassa, Turkissa ja Kreikassa. Eläinlääketieteessä eläinten bruselloosista käytetään yleensä nimityksiä luomistauti ja luomatauti, koska se johtaa elinkelvottoman sikiön syntymiseen ennenaikaisesti. Suomessa luomistautia todettiin viimeksi vuonna 1960. Luomistauti tunnetaan monissa kielissä nimellä Bangin tauti tanskalaisen eläinlääkärin ja Brucella abortus -bakteerin löytäjän Bernhard Bangin mukaan. == Ihmisillä == Ihmisen bruselloosin aiheuttaa Brucella abortus. Bakteeri aiheuttaa elimistöön päästyään voimakasta kuumeilua, imusolmukkeiden, pernan ja maksan laajenemista sekä luusto-, keskushermosto-, sydän- keuhko- ja virtsaoireita. === Oireet === Bruselloosi itää 5-35 vuorokautta, minkä jälkeen sen oireina ovat eri puolilla kehoa suurentuneet imusolmukkeet, selkä- ja päänsärky sekä pahoinvointi. Hoitamattomana tauti voi kroonistua tai johtaa jopa kuolemaan. === Diagnosointi === Bruselloosia on syytä epäillä, kun potilaalla on selittämätön kuumetauti ja hän on ulkomailla ollessaan nauttinut pastöroimatonta maitoa tai juustoa taikka koskenut eläimeen. Diagnoosi tehdään viljelemällä verestä tai määrittämällä seerumista brusellan vasta-aineet. === Hoito === Bruselloosia hoidetaan mikrobilääkkeillä. Aikuisilla käytetään doksisykliinin rinnalla joko gentamysiiniä, streptomysiiniä, siprofloksasiinia tai rifampisiinia, lapsilla sulfatrimetopriimia ja gentamysiiniä. Epäilytapauksissa yleislääkärin on aina syytä konsultoida infektiolääkäriä. == Eläimillä == Brucella-bakteerilla on useita, eri eläimiin tarttuvia serotyyppejä. Luomistautia esiintyy naudoilla (B. abortus, ihmisillä bangintauti), lampailla ja vuohilla (B. melitensis, ihmisillä maltankuume), sioilla (B. suis, tarttuu myös ihmiseen) ja koirilla (B. canis, tarttuu myös ihmiseen). Lampailla esiintyvä B. ovis aiheuttaa pässin lisäkivestulehdusta.Eläintautien torjuntayhdistys: Bruselloosi, viitattu 17.1.2011 == Ehkäiseminen == Brucellan leviämistä voidaan torjua maidon pastöroinnilla ja tartuntavaaran olemassa ollessa desinfiointiaineiden käyttämisellä. == Lähteet == * *Elintarviketurvallisuusvirasto: Tietoa nautojen luomisten syistä === Viitteet === == Aiheesta muualla == *Bruselloosi eli luomistauti , Evira *Kyoto Encyclopedia of Genes and Genomes (KEGG): Brucellosis *Mayo Clinic: Brucellosis Luokka:Bakteeritaudit Luokka:Koirien bakteeritaudit Luokka:Märehtijöiden bakteeritaudit Luokka:Sikojen bakteeritaudit Luokka:Zoonoosit
GrimneMUD

GrimneMUD on yksi vanhimmista edelleen pyörivistä DikuMUD-peleistä. Teemaltaan se on tyypillistä fantasiamaailmaan sijoittuvaa hack and slashia; "vakavaa" roolipelaamista pelissä ei juurikaan ole. Grimne on perustettu huhtikuussa 1991, ja fyysisesti se on käytännössä aina sijainnut Norjassa. == Aiheesta muualla == * Virallinen sivu Luokka:Yksittäiset MUD-pelit
Alaraajahalvaus

Alaraajahalvaus (myös paraplegia) on vamma, jossa molemmat alaraajat ovat täysin halvaantuneet ja myös virtsarakko sekä suolisto ovat lamaantuneet. Vamman syynä on selkäytimen vaurioituminen onnettomuuden tai sairauden seurauksena. Paraplegia on vaikea-asteisempi kuin parapareesi. == Tunnettuja parapleegikkoja == *Vic Chesnutt (1965–2009), yhdysvaltalainen muusikko *Allen Collins (1952–1990), amerikkalainen kitaristi *Julius Evola (1898–1974), italialainen filosofi *Frank Gardner (s. 1961), brittiläinen BBC:n toimittaja *Chuck Graham (s. 1965), yhdysvaltalainen poliitikko *Tanni Grey-Thompson (s. 1969), brittiläinen paralympiaurheilija Dame Tanni Grey- Thompson, OBE, MBE - New Patron for the BDFA (Arkistoitu versio) *Rick Hansen (s. 1957), kanadalainen vammaisurheilija *John Hockenberry (s. 1956), yhdysvaltalainen toimittaja *Charles Krauthammer (1950–2018), yhdysvaltalainen Pulitzer-palkittu kolumnisti *Boris Kustodijev (1878–1927), venäläinen taidemaalari *Apolinario Mabini (1864–1903), Filippiinien pääministeri *Deng Pufang (s. 1944), kiinalainen, Deng Xiaopingin poika *Franklin D. Roosevelt (1882–1945), Yhdysvaltain presidentti *Wolfgang Schäuble (s. 1942), saksalainen poliitikko *Leo-Pekka Tähti (s. 1983) suomalainen pyörätuolikelaaja *Frank Williams (1942–2021), brittiläinen Formula 1 -tallipäällikkö *Robert Wyatt (s. 1945), brittiläinen rock-muusikko == Katso myös == * Toispuolihalvaus * Neliraajahalvaus == Lähteet == Luokka:CP-oireyhtymä ja muut halvausoireyhtymät
Rysä

Rysä on katiskan sukua oleva kalanpyydys, joka on Suomessa ollut käytössä jo 1500-luvulla. Rysän malli on pysynyt perinteisenä vuosisadasta toiseen. Rysässä oli alun perin puiset kaaret eli vanteet. Näiden vanteiden ympärille pingotettiin verkko. Rysässä on vaihteleva määrä nieluja ja myös malli on vaihdellut kalastusolosuhteiden mukaan. Ns. isorysien suuaukko, uloin vanne, on yli 1,5 metriä, pienemmät rysät ovat yleensä n. metrin vanteella varustettuja. Rysiä käytettiin yleensä patorakennelmien yhteydessä. Suuaukko kiinnitetään pohjaan pystyseipäillä. Isorysä on Kustaa Vilkunan mukaan suomalainen kalastusneuvo, alkuaan Pohjanlahden rannikolta, Oulun ja Kemin alueelta. Sisävesien rysät voidaan jakaa kahteen ryhmään, pienemmät luokki- eli vemmelrysät, sekä isommat ns. potkurysät. Potku eli siipi on suuaukosta lähtevä verkkoaita, joka ohjaa kalat rysään. Hauen ja mateen pyyntiin käytetään luokkisrysiä, samoin joissa nousukalojen pyyntiin. Suomukalojen pyynnissä käytetään potkurysiä. Erikoisemmat pystyrysät mateiden pyyntiin ja pienet ankeriasrysät lisäävät rysätyyppien määrää. Merellä silakanpyynnissä käytetään ns. paunetti- eli avorysää, jonka avoimeen peräosaan mahtuu suurikin saalis ehjänä. Lohiloukku on Merenkurkun alueella käyttöönotettu avorysä lohenpyyntiin. Ponttonirysä eli push up -rysä on hylkeenkestävä rysätyyppi, joka suunniteltiin alun perin lohen kalastukseen. Paras rysäkalastuksen aika on viileiden vesien aikaan alkukesästä. Myöhemmin vesien lämmettyä rysät likaantuvat ja saalismäärät laskevat. Rysäpyynti ei vahingoita kaloja ja rysästä on helppo päästää alimittaiset kalat takaisin kasvamaan. ==Katso myös== *Katiska *Merta == Lähteet == *Tapiola, suuri suomalainen eräkirja Luokka:Kalanpyydykset
Jiří Hunkes

Jiří Hunkes (s. 31. heinäkuuta 1984 Brno, Tšekkoslovakia) on tšekkiläinen jääkiekkoilija, pelipaikaltaan puolustaja, joka edustaa Ranskan pääsarjassa pelaavaa Angletia. Tšekin Extraliigan HC Třinecissä pelannut Hunkes siirtyi kaudeksi 2006–2007 Rauman Lukkoon kaksivuotisella sopimuksellahttp://jatkoaika.com/smliiga.php?sivu=uutiset&id;=5522. Hunkesilta odotettiin paljon Raumalla, sillä edellinen kausi oli ollut ns. läpimurtokausi, jonka aikana hänet valittiin Tšekin maajoukkueeseen. Lopulliseen MM-kisajoukkueeseen valintaa ei kuitenkaan tullut. Hunkes kuitenkin osoittautui pettymykseksi kiekollisen puolustajan roolissa, mikä hänestä oli kaavailtu. Kiekolliselle puolustajalle hyvin tärkeä laukaus oli heikohko ja kesken kauden tapahtunut loukkaantuminen vaikeutti kokoonpanoon mahtumista. Lukko päästikin miehen menemään ja 25.1.2007 Hunkes sopi loppukauden kestävän sopimuksen Lahden Pelicansin kanssahttp://jatkoaika.com/smliiga.php?joukkue=Pelicans&sivu;=uutiset&id;=6600. Loppukauden kestävään sopimukseen tehtiin myös optio kaudesta 2007–2008. Hunkes jätti Suomen yhden kauden jälkeen ja palasi kotimaahansa, kun hän teki neljän vuoden sopimuksen HC Liberecin kanssa. Neljän Liberec-kauden jälkeen Hunkes teki sopimuksen KHL:ssä aloittavan Lev Popradin kanssa. Hän pelasi kauden Popradissa ja vaihtoi seuraavaksi kaudeksi joukkueen KHL:ssä korvanneeseen Lev Prahaan. Hunkes pelasi alkukauden 2012–2013 Lev Prahassa, mutta siirtyi kesken kauden lainalle Extraliigassa pelanneeseen HC Sparta Prahaan. Hänen sopimuksensa Lev Prahaan olisi jatkunut vielä kaudelle 2013–2014, mutta hänen sopimuksensa purettiin. Hunkes siirtyi tämän jälkeen Extraliigaseura HC Libereciin. == Tilastot == 2002–2003 HC Ocelaři Třinec Extraliga 7 0 0 0 4 – – – – – HC Ytong Brno Tšekki2 8 0 2 2 2 – – – – – 2003–2004 HC Ocelaři Třinec Extraliga 38 2 3 5 8 7 0 0 0 6 HC Havirov Tšekki 9 0 0 0 10 – – – – – 2004–2005 HC Ocelaři Třinec Extraliga 51 0 4 4 20 – – – – – 2005–2006 HC Ocelaři Třinec Extraliga 49 4 12 16 62 4 0 0 0 6 HC Prostejov Tšekki 1 0 0 0 4 – – – – – 2006–2007 Lukko SM-liiga 33 4 3 7 40 – – – – – Pelicans SM-liiga 13 2 2 4 4 6 0 0 0 2 2007–2008 HC Bílí Tygři Liberec Extraliga 51 3 8 11 62 11 1 0 1 8 2008–2009 HC Bílí Tygři Liberec Extraliga 37 0 3 3 49 3 0 0 0 4 BK Mlada Liberec Extraliga 12 1 0 1 10 – – – – – 2009–2010 HC Bílí Tygři Liberec Extraliga 36 6 16 22 42 15 0 2 2 22 2010–2011 HC Bílí Tygři Liberec Extraliga 52 6 13 19 32 7 0 2 2 2 2011–2012 Lev Poprad KHL 48 1 10 11 32 – – – – – 2012–2013 Lev Praha KHL 34 1 7 8 38 – – – – – HC Sparta Praha Extraliga 7 0 0 0 2 6 0 3 3 2 2013–2014 HC Bílí Tygři Liberec Extraliga 43 2 16 18 58 3 0 1 1 4 2014–2015 Lada Toljatti KHL 54 5 5 10 30 – – – – – 2015–2016 Schwenninger Wild Wings DEL 40 1 12 13 34 – – – – – 2016–2017 Schwenninger Wild Wings DEL 32 1 2 3 14 – – – – – 10 kautta yhteensä Extraliga 383 24 75 99 349 56 1 8 9 54 3 kautta yhteensä KHL 136 7 22 29 100 – – – – – 2 kautta yhteensä DEL 72 2 14 16 48 – – – – – == Lähteet == == Aiheesta muualla == * Jiří Hunkes Jatkoaika-sivustolla Luokka:Tšekkiläiset jääkiekkoilijat Luokka:Vuonna 1984 syntyneet Luokka:Elävät henkilöt
Bergstraße

Bergstraße [ˈbɛʁkʃtʁaːsə] on vanha tie, joka johtaa Saksassa Hessenin ja Baden-Württembergin osavaltioiden halki Darmstadtista Wieslochiin. Bergstraßen nimi merkitsee sananmukaisesti "vuoritietä", viitaten reitin kulkuun Odenwald- vuoriston länsireunaa pitkin. Myös tien varrella olevaa seutua kutsutaan Begrstraßeksi. Hessenin osavaltiossa on myös Kreis Bergstraße -niminen piirikunta ja viininviljeilyalue nimeltä Hessische Bergstraße. Bergstraßen reitillä kulki jo roomalaisten aikana kauppiaiden ja sotaväen käyttämä tie. Nimi Bergstraße esiintyy ensi kertaa vuonna 1165. Reitin varrella on lukuisia keskiaikaisia linnoja sekä historiallisia vanhojakaupunkeja, minkä ansiosta Bergstraße on suosittu matkailutie. Suojaisa sijainti Odenwaldin reunalla tekee Bergstraßen seudusta yhden Saksan lämpimimmistä alueista. Keisari Joosef II:n sanotaankin lausahtaneen vierailtuaan keväällä 1764 Bergstaßella: "Täällä Saksa alkaa olla Italiaa". Suopean ilmaston ansiosta seudulla kasvaa joitakin Keski-Euroopan oloihin eksoottisia kasveja kuten manteli-, persikka- ja aprikoosipuita. Myös viiniä viljeillään Bergstaßen varrella. Viininviljelyalueen kokonaispinta-ala on noin 840 hehtaaria ja se jakautuu Hessische Bergstraßen viininviljelyalueeseen ja Badenin viininviljelyalueeseen kuuluvaan Badische Bergstraßeen. == Reitti == Bergstraßen reitti kulkee noin 67 kilometrin matkan pohjois-etelä-suuntaan Reinin laakson ja Odenwald- vuorijonon reunaa pitkin. Valtatie B 3 seuraa Bergstraßen kulkua. Darmstadtin jälkeen reitti jakautuu kahteen haaraan, niin sanottuun vanhaan ja uuteen Bergstraßeen, jotka yhtyvät taas Zwingenbergin kaupungissa. Bergstraßen varrella sijaitsevat kaupungit ja kunnat ovat: * Darmstadt * Seeheim-Jugenheim (vanha Bergstraße) * Alsbach-Hähnlein (vanha Bergstraße) * Bickenbach (uusi Bergstaße) * Zwingenberg * Bensheim * Heppenheim * Laudenbach * Hemsbach * Weinheim * Hirschberg an der Bergstraße * Schriesheim * Dossenheim * Heidelberg * Leimen * Nußloch * Wiesloch == Aiheesta muualla == *Bergstraße- portaali (englanniksi) *Bergstraßen viininviljeilyalue (saksaksi) Luokka:Saksan tiet Luokka:Hessen Luokka:Baden-Württemberg
Reinhard Schwarzenberger

Reinhard Schwarzenberger (s. 7. tammikuuta 1977 Saalfelden) on itävaltalainen entinen mäkihyppääjä. Hän kuului pronssia joukkuemäessä voittaneeseen Itävallan joukkueeseen Naganon olympialaisissa 1998. Seuraavana vuonna Ramsaun MM-kisoista tuli pronssia niin ikään joukkuemäestä. Ensimmäisen kerran Schwarzenberger kilpaili arvokisoissa Thunder Bayn MM-kilpailuissa 1995, joissa hän sijoittui suurmäessä seitsemänneksi, normaalimäessä 22:nneksi ja joukkuemäessä kuudenneksi. Naganon olympialaisissa hän oli suurmäessä seitsemäs ja normaalimäessä 12:s. Arvokisaura päättyi Ramsaun MM-kisoihin, joista saaliina oli joukkuepronssin lisäksi normaalimäen kymmenes ja suurmäen 13. sija. Lentomäen MM-kilpailuissa Schwarzenberger oli 13:s Kulmissa 1996 ja 21:s Oberstdorfissa 1998. Maailmancupissa hän kilpaili 203 kertaa. Ainoat cupin voittonsa hän saavutti Keski-Euroopan mäkiviikolla oltuaan ykkönen Oberstdorfissa joulukuussa 1994 ensimmäisessä maailmancupin kilpailussaan sekä Garmisch-Partenkirchenissä tammikuussa 1996. Voittaessaan Oberstdorfin kisan hän oli vasta 17-vuotias ja sillä hetkellä kaikkien aikojen toiseksi nuorin mäkiviikon osakilpailuvoittaja (vain Toni Nieminen oli ollut nuorempi). Mäkiviikon kokonaiskilpailussa hän sijoittui talvella 1995–1996 kolmanneksi Jens Weißflogin ja Ari-Pekka Nikkolan jälkeen. == Aiheesta muualla == * Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Vuonna 1977 syntyneet Luokka:Elävät henkilöt
Merta

Merta on kalastuspyydys, jota käytetään sekä kalojen että rapujen pyyntiin. Se on nykyisin yleensä muovisen, kankaisen tai metallisen verkon muodostama kori, jonka muoto pyrkii ohjaamaan ravut tai kalat sisään niin että ne eivät löydä enää ulos. Aiemmin rapumertoja tehtiin myös päreistä ja oksista. Nahkiaisen pyynnissä pajun oksista tehtyjä mertoja tehdään ja käytetään vielä nykyisinkin. == Aiheesta muualla == *Vanhoja rapumertoja museossa ==Katso myös== *Rysä *Katiska Luokka:Kalanpyydykset it:Nassa no:Teine
Ed Wynne

Ed Wynne on englantilainen muusikko ja säveltäjä. Hän on Ozric Tentaclesin keulahahmo ja soittaa yhtyeessä pääasiassa kitaraa ja koskettimia. Etnisestä musiikista kiinnostunut Wynne on lisäksi tehnyt musiikkia muun muassa joihinkin muinaisista sivilisaatioista kertoviin TV-dokumentteihin. == Lähteet == Luokka:Brittiläiset kitaristit Luokka:Brittiläiset kosketinsoittajat Luokka:Rockmuusikot Luokka:Brittiläiset säveltäjät Luokka:Ozric Tentacles Luokka:Syntymävuosi puuttuu Luokka:Elävät henkilöt
Niilo Ryhtä

Niilo Mikael Ryhtä (alk. Knuutila; 26. syyskuuta 1906 Tammela – 10. elokuuta 1995 Tampere) oli suomalainen poliitikko, ministeri ja Oulun läänin maaherra. Hänen puoluekantansa oli Maalaisliitto. == Elämäkerta == Niilo Ryhtä oli lapsuudessaan urheilija, ja hän osallistui syntymäpitäjässään Tammelassa urheiluseuran perustamiseen. Hän valmistui agrologiksi vuonna 1933 ja siirtyi Pohjois-Suomeen. Siellä hän kiinnostui paikallisen maalaisväestön oloista. Hänet valittiin eduskuntaan 1948, ja hän oli ministerinä Karjalaisen, Rafael Paasion sekä Virolaisen hallituksissa vuosina 1963–1967. Hän vaikutti Pohjois- Suomen tieyhteyksien parantamiseen ja erityisesti Kuusamon puhelinverkoston luomiseen. Hänet nimitettiin Oulun läänin maaherraksi vuonna 1967, missä virassa hän oli eläkkeelle asti vuoteen 1973. == Lähteet == * * Niilo Ryhdän muistokirjoitus Helsingin Sanomissa. * * Kirjastovirma: Niilo Ryhtä Luokka:Kansanedustajat Luokka:Oulun läänin maaherrat Luokka:Oulun vaalipiiri Luokka:Suomen Keskustan poliitikot Luokka:Suomen sisäministerit Luokka:Kuusamon kaupunginvaltuutetut Luokka:Vuonna 1906 syntyneet Luokka:Vuonna 1995 kuolleet
Shadowgate

Shadowgate on ICOM Simulationsin kehittämä ja Mindscapen julkaisema seikkailupeli. Peli on julkaistu vuonna Macintoshille. Peli on MacVenture- sarjan suosituin osa. Peli julkaistiin Macintoshin lisäksi monelle muullekin alustalle, kuten Nintendo Entertainment Systemille, jolle julkaistusta versiosta tuli pienimuotoinen menestys. NES:ille pelin julkaisi Kemco. Jatko- osat ovat TurboGrafx 16:lle julkaistu Beyond Shadowgate ja Nintendo 64:lle julkaistu Shadowgate 64: Trials of the Four Towers. Pelistä on vuonna 2014 julkaistu Zojoin kehittämä uusintaversio (remake) Shadowgate Linux-, Mac OS X - ja Windows-alustoille. == Pelaaminen == Peli on kuvattu pelihahmon näkökulmasta. Peli sijoittuu nimensä mukaisesti Castle Shadowgateen, pahan Warlock Lordin asuinpaikkaan. Pelaaja, "sankarikuninkaiden suuren suvun viimeinen", joka tunnetaan sarjan myöhemmissä osissa nimellä Lord Jair, on velvoitettu pelastamaan maailma kukistamalla Warlock Lord, joka yrittää kutsua demoni Behemothin helvetistä. Pelaajan täytyy ratkaista joukko arvoituksia järjestyksessä edetäkseen linnan läpi Warlock Lordin huoneeseen. Linnan vaarallisuuden vuoksi pelaajalla täytyy olla koko ajan vähintään yksi palava soihtu hallussaan. Soihdun sammuessa pelaaja kompastuu, murtaa niskansa ja joutuu palaamaan paikkaan, jossa viimeksi tallensi. Koska pelin aikana on mahdollista kerätä vain rajoitettu määrä soihtuja, ne ovat tavallaan pelin aikarajoituksena. Peli on tunnettu siitä, että siinä on useita tapoja kuolla. Lohikäärmeen henkäys polttaa pelaajan, kykloopit hyökkäävät tämän kimppuun, rikkoutunut peili imaisee ulkoavaruuteen, maksun saanut peikko vetääkin sillan alta, hapokas lima liuottaa, väärästä aukosta kulkeminen pudottaa pohjattomaan kuiluun, väärin asetettu täydennysesine aiheuttaa kuolemaniskun, mutanttikoira tai ihmissusinainen raatelee, hait syövät kulkijan - unohtamatta itsemurhaa ja monia muita tapoja. Itse asiassa jokainen pelaajan suorittama toiminto, joka ei ole oikea kunkin arvoituksen ratkaisemiseksi, aiheuttaa pelihahmon kuoleman. Nämä kuolemat kuvaillaan usein graafisesti pelin tekstikentässä, jopa NES-versiossa, huolimatta Nintendon tuon aikaisesta sensuuripolitiikasta. Lisäksi monet ratkaisevat valinnat ovat täysin epäloogisia. Monet pelin arvoituksista voi ratkaista vain yritys ja erehdys -menetelmällä. Kirjoista ja pelin teksteistä voi löytää hyviä vihjeitä pelissä etenemiseen. NES-versiossa nämä on korvattu epämääräisillä vihjauksilla siitä, mitä on otettava huomioon kussakin linnan huoneessa. == Kuvia == Sg-woman.gif|Kuvassa NES-version viattoman näköinen ihmissusinainen. Shadowgate2.jpg|Kuva Macintosh-versiosta. == Lähteet == == Aiheesta muualla == * Luokka:Vuoden 1987 videopelit Luokka:Apple II -pelit Luokka:Amiga-pelit Luokka:Atari ST -pelit Luokka:Mac OS -pelit Luokka:Mobiilipelit Luokka:Nintendo Entertainment System -pelit Luokka:Windows-pelit Luokka:Game Boy Color -pelit Luokka:MS-DOS-pelit Luokka:CD-i-pelit Luokka:Palm OS -pelit Luokka:Virtual Console -pelit Luokka:Xbox One -pelit Luokka:PlayStation 4 -pelit Luokka:Ensimmäisen persoonan seikkailupelit Luokka:Fantasiavideopelit Luokka:Yhdysvalloissa kehitetyt videopelit
Hyperion (kirjasarja)

Hyperion on Dan Simmonsin kirjoittama neliosainen tieteisromaanisarja, jossa sekoitetaan useita eri tyylilajeja. Sarjaan viitataan myös nimellä Hyperion Cantos: nimeä on aluksi käytetty vain sarjan kahdesta ensimmäisestä teoksesta mutta on käytössä myös koko neliosaisesta sarjasta. Lisäksi samaa nimeä käytetään kirjan hahmon tekemälle runolle. ==Hyperion-sarja== *Hyperion (1989) *Hyperionin tuho (The Fall of Hyperion, 1990) *Endymion (1996) *Endymionin nousu (The Rise of Endymion, 1997) ==Henkilöt== Romaanisarjan kaksi ensimmäistä osaa keskittyvät pyhiinvaeltajien matkaan aikahaudoille. Pyhiinvaeltajien joukko muodostuu ihmisistä, joilla on erilaisia uskontoja ja vaihtelevia sosiaalisia asemia. Ensimmäisessä kirjassa pyhiinvaeltajat ja heidän syynsä pyhiinvaellusmatkalle selvitetään Canterburyn tarinoiden tapaan siten, että jokainen kertoo itsestään tarinan. Toisessa osassa taas keskitytään enemmän tapahtumiin itse aikahaudoilla. *Konsuli, Hegemonian diplomaatti *Fehdmahn Kassad, VOIMAn eversti, taistelija *Sol Weintraub, tiedemies, joka etsii parannusta tyttärelleen, joka muuttuu päivä päivältä nuoremmaksi *Lennart Hoyt, katolinen pappi *Brawne Lamia, lihaksikas yksityisetsivä *Het Masteen, temppeliherra, *Martin Silenus, runoilija Kolmannessa ja neljännessä osassa siirrytään ajallisesti eteenpäin, ja keskeiseen rooliin nostetaan uudet henkilöt, joskin monet Hyperionin hahmot vilahtavat sivuosissa. *Raul Endymion, lainsuojaton joka joutuu selvittelemään aikahautojen ja lepinkäisen myyttiä. *Aenea, Lamian ja John Keatsin androidin lapsi, joka uhkaa katolisen kirkon ja Paxin muodostamaa imperiumia. *A. Bettik, vanha androidi == Aiheesta muualla == * Jukka Halme: Endymion . Tähtivaeltaja 2/1999. * M. G. Soikkeli: Endymion. Aikakone 25.10.1999. * M. G. Soikkeli: Endymionin nousu. Aikakone 15.3.2001. * Worlds Without End Luokka:Tieteiskirjasarjat Luokka:Dan Simmonsin teokset
Messier 54

Messier 54 (M54, NGC 6715) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1778. Joukon uskottiin aikaisemmin sijaitsevan noin 50 000 valovuoden päässä, mutta nykyisen tiedon mukaan se sijaitseekin Linnunradan ulkopuolella noin 87 000 valovuoden päässä Jousimiehen elliptisessä kääpiögalaksissa. M54 erottuu kiikareilla pistemäisenä tähden ζ Sgr tuntumasta, mutta sen yksittäisten tähtien erottaminen on vaikeaa suurellakin kaukoputkella. Suomessa kohde ei nouse horisontin yläpuolelle. == Lähteet == == Aiheesta muualla == * SEDSin Messier -sivut M54:sta 054 M054 6715
Pistepunahai

Pistepunahai (Scyliorhinus canicula) on noin metrin pituinen hai, jonka selkäpuoli on täynnä ruskeita ja keltaisia pisteitä. Selkäevät ovat lähellä pyrstöä ja pyrstön alalohko on pieni. Se on kissahaiden heimon yleisimpiä lajeja. == Levinneisyys == Pistepunahaita tavataan Pohjois-Atlantilla ja Välimerellä. Se viihtyy n. 100 metrin syvyydessä, vaikka havaintoja on myös 400 metrin syvyydessä. Ne oleilevat yleensä rannikon tuntumassa. Pistepunahai on pohjakala joka viihtyy sora- ja hiekkapohjilla. == Ravinto == Pistepunahait syövät kaloja sekä matoja, rapuja ja simpukoita. == Lisääntyminen == Eteläiset populaatiot lisääntyvät vuoden ympäri, mutta pohjoisessa elävät marras- heinäkuussa. Munakotelon päissä on nuudelimaiset rihmat, joilla naaras kiinnittää ne vesikasveihin. Munat kehittyvät 5–11 kuukauden aikana. Poikaset ovat kuoriutuessaan n. 10 sentin pituisia ja sukukypsiä n. puolimetrisinä. ==Aiheesta muualla== * ==Lähteet== Luokka:Hait
Messier 55

Messier 55 (M55, NGC 6809) on Jousimiehen tähdistössä sijaitseva pallomainen tähtijoukko, jonka Nicolas Louis de Lacaille löysi vuonna 1751. Charles Messier lisäsi sen luetteloonsa vuonna 1778. Se sijaitsee noin 17 000 valovuoden päässä Maasta ja on noin 100 valovuoden levyinen. Kiikarilla M55 erottuu pistemäisenä, ja suuremmalla kaukoputkella voi erottaa yksittäisiä tähtiä. Kohde ei kuitenkaan nouse Suomessa horisontin yläpuolelle. == Lähteet == == Aiheesta muualla == * SEDSin Messier -sivut M55:sta Luokka:Kölin–Jousimiehen haara 055 M055 6809
Remora

Remora (Remora remora) on erikoinen kala, jonka päälaella on imulevy, jolla kala kiinnittyy suuriin, ulapoilla vaeltaviin merieläimiin kuten haihin, valaisiin ja suurikokoisiin rauskulajeihin. Leao, M. 2002 Remora remora Animal Diversity Web == Ulkonäkö ja koko == Remora on väriltään harmaanruskea. Se voi kasvaa 45 cm pitkäksi, toisten tietojen mukaan jopa lähes 90 cm pitkäksi ja painaa kilon verran. Sen tarttumaelin on kehittynyt kalan selkäevästä, ja siinä on 16–20 liikuteltavaa levyä, joiden avulla kala imeytyy isomman kalan pintaan. Remoralla itsellään ei ole uimarakkoa. == Levinneisyys == Remoraa tavataan kaikkien valtamerien lämpimissä osissa, mutta myös Pohjanmeressä. == Käyttäytyminen == Remora syö pääasiassa isäntänsä loisia ja ruuantähteitä, mutta voi myös itse saalistaa äyriäisiä ja pikkukaloja. == Lähteet == ==Aiheesta muualla== * Luokka:Piikkimakrillikalat
ZK++

ZK++ on avoimen lähdekoodin vertaisverkko-ohjelma, joka käyttää Direct Connect -protokollaa. Ohjelma perustuu samannimiseen tiedostojen vaihto-ohjelmaan. == Aiheesta muualla == *Kotisivu *zK++ FORUM Luokka:Vertaisverkko-ohjelmistot Luokka:Vapaat ohjelmistot
Puscifer

Puscifer on muusikko Maynard James Keenanin (Tool, A Perfect Circle) sivuprojekti. Se edustaa tyyliltään industrial-musiikkia. Yhtye julkaisi 30. lokakuuta 2007 ensimmäisen studioalbuminsa ”V” Is for Vagina. Tätä ennen yhtye oli levyttänyt vain pienempiä julkaisuja. Yhtyeen nimi Puscifer on peräisin Mr. Show -sketsisarjan ensimmäisestä jaksosta, jossa Keenan esiintyy samannimisen yhtyeen jäsenenä. == Jäsenet == * Maynard James Keenan * Danny Lohner == Diskografia == * 2003 – Underworld-soundtrack (kappaleella ”REV 22:20”) * 2005 – Saw II -soundtrack (kappaleella ”REV 22:20 (Rev 4:20 Mix)”) * 2006 – Underworld: Evolution -soundtrack (kappaleella ”The Undertaker (Renholder Mix)”) ===Singlet=== * 2007 – ”Cuntry Boner” * 2007 - ”Queen B.” * 2008 - ”DoZo” * 2009 - ”The Mission” * 2011 – ”Conditions of My Parole” * 2011 – ”Man Overboard” * 2012 - ”Telling Ghosts” ===EP:t=== * 2007 – Don’t Shoot the Messenger * 2009 - ”C” Is for (Please Insert Sophomoric Genitalia Reference Here) * 2013 - Donkey Punch The Night ===Remix-albumit=== * 2008 - ”V” Is for Viagra. The Remixes * 2008 - ”D” Is for Dubby – The Lustmord Dub Mixes * 2010 - Sound into Blood into Wine * 2013 - All Re-Mixed Up * 2016 - Money Shot Your Re-Load * 2023 - Existential Reckoning: Rewired ===Studioalbumit=== * 2007 - ”V” Is for Vagina * 2011 – Conditions of My Parole * 2015 – Money Shot * 2020 – Existential Reckoning ===Musiikkivideot/DVDt=== * ”Cuntry Boner” (2007) * ”Queen B.” (2008) * ”DoZo” (2008) * ”Momma Sed” (2008) * ”The Mission” (2009) * ”Man Overboard” (2011) * ”Conditions of My Parole” (2011) * ”Telling Ghosts” (2012) * ”Bohemian Rhapsody” (2013) * ”Toma” (2014) * ”Grand Canyon” (2015) * ”Money Shot” (2015) * ”The Remedy” (2015) * ”The Arsonist” (2016) * ”Apocalyptical” (2020) * ”Theorem” (2020) * ”Bullet Train to Iowa” (2021) == Aiheesta muualla == * Virallinen sivusto * Luokka:Yhdysvaltalaiset metalliyhtyeet
Syitä ja seurauksia – 30 parasta

Syitä ja seurauksia – 30 parasta on Apulanta-yhtyeen marraskuussa 2001 julkaisema kokoelmalevy, joka sisältää yhtyeen koottuja kappaleita vuosilta 1994–2001. Kokoelma julkaistiin vuonna 1991 perustetun Apulannan kymmenvuotisen uran kunniaksi. Kokoelma sisältää hittien lisäksi tuntemattomaksikin jääneitä kappaleita sekä singlejulkaisujen b-puolia.http://www.findance.com/arvostelut.php?id=3133 Kokoelma on kaksoislevy eikä siihen sisälly ennen julkaisematonta materiaalia. Kaikki kappaleet on säveltänyt ja sanoittanut Toni Wirtanen sekä sovittanut Apulanta. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Lähteet == == Aiheesta muualla == * Syitä ja seurauksia – 30 parasta sanoituksineen Apulannan kotisivuilla Luokka:Vuoden 2001 kokoelma-albumit Luokka:Apulannan albumit
Saksalainen kirkko

Saksalainen kirkko (ruots. Tyska kyrkan) on Helsingissä, Kaartinkaupungin kaupunginosassa Unioninkadun varrella sijaitseva kirkko, joka rakennettiin vuonna 1864. Sen suunnittelivat Harald von Bosse ja C. J. von Heideken. Se on muodoltaan pitkäkirkko ja edustaa arkkitehtuuriltaan uusgotiikkaa. Kirkon peruskorjauksen yhteydessä 1897 sille rakennettiin arkkitehti Josef Stenbäckin piirtämä torni. Kirkko paloi vuonna 1958 ja korjattiin sen jälkeen arkkitehti O. Hanssonin suunnitelmien mukaan. Ulkoasu jäi ennalleen mutta sisätiloissa tapahtui useita muutoksia. Mm. teräsbetoninen sisäkatto on tämän remontin peruja. Vuosina 1997–2001 kirkossa suoritettiin suuri rakennusten kunnostus, muutos ja laajennus, jonka suunnittelivat arkkitehdit Juha Leiviskä ja Rosemarie Schnitzler. Kirkossa on vuodelta 1961 olevat 25-äänikertaiset ja 3-sormioiset mekaaniset urut, jotka on rakentanut Paul Ott. Kirkon alttaritaulu on vuodelta 1864. Sen nimi on "Ristiinnaulittu" ja sen on maalannut Theodor Fischer-Poisson. Helsinki on Saksalaisen seurakunnan keskus ja Saksalainen kirkko on sen tärkein rakennus. Kirkko on yksi Helsingin suosituimmista vihkikirkoista. Syitä lienevät ulkonäön lisäksi sen sopiva koko. Se on myös paljon käytetty konserttikirkko. Saksalainen kirkko kuuluu arvokkaisiin suojeltuihin rakennuksiin. __NOTOC__ == Kuvia == Tiedosto:Helsinki German Church interior.jpg|Kirkkosali. Tiedosto:Deutsche Kirche Helsinki um 1870.jpg|Saksalainen kirkko 1870 alkuperäisessä asussaan. Tiedosto:German Church, Helsinki, Juha Leiviska.JPG|Arkkitehti Juha Leiviskän suunnittelema lisärakennussiipi. == Lähteet == *Helsingin seurakunnat === Viitteet === == Aiheesta muualla == * *Kuvia Muuka.comissa Luokka:Helsingin kirkot Luokka:Suomen kivikirkot Luokka:Kaartinkaupunki Luokka:Suomen 1860-luvulla rakennetut kirkot Luokka:Helsingin suojellut rakennukset
Kaija Lustila

Kaija Lustila (s. 8. marraskuuta 1965 Kurikka) on suomalainen iskelmä- ja tangolaulaja. Lustilan laulajan ura alkoi vuonna 1982 hänen mentyään Risto Oja-Lipastin tanssiorkesterin koelaulutilaisuuteen, jossa hän menestyi niin hyvin, että sai aloittaa keikkailemisen heti. Muutaman vuoden kuluttua hän perusti oman yhtyeen, Bajeron, ja siirtyi soolouralle. 1990-luvun alkupuolella Lustila osallistui television Ykköstähti-kilpailuun, jonka kautta hän saavutti merkittävämpää tunnettavuutta. Fazer Finnlevyn silloinen kykyjenetsijä Turkka Mali huomasi hänellä olevan mahdollisuuksia ja ehdotti levytyssopimusta. Ensilevy oli Malin sanoittama ja Jari Puhakan säveltämä sekä sovittama Sellaiset silmät, joka julkaistiin vuonna 1992. Se sai runsaasti radiosoittoa. Lustilan toinen albumi julkaistiin vuonna 1994, ja kolmannen albuminsa jälkeen vuonna 1999 hän osallistui Syksyn säveleen Kari Sallin säveltämällä ja Turkka Malin sanoittamalla kappaleella ”Kaukainen tähti”. Lustila sijoittui toiseksi Seinäjoen tangomarkkinoilla vuonna 2009 ja vaikutti tangomarkkinoiden tuomaristossa vuosina 2011 ja 2012. == Albumit == * Sellaiset silmät (Fazer, 1992) * Kaija Lustila (Fazer, 1994) * Meitä tansittaa (AGM, 1999) * Sydän ohjaa (Tatsia-musiikki Oy, 2004). Radioiden musiikkitoimittajat valitsevat kuukauden levyn kotimaisten uutuusalbumien joukosta. Heinäkuussa 2004 Kaija Lustila sijoittui albumilla kolmanneksi. * Näiden tähtien alla (Sony Music, 2011) == Lähteet == * ===Viitteet=== == Aiheesta muualla == Luokka:Suomalaiset iskelmälaulajat Luokka:Vuonna 1965 syntyneet Luokka:Elävät henkilöt
Horatio Parker

Horatio Parker (15. syyskuuta 1863 – 18. joulukuuta 1919) oli yhdysvaltalainen säveltäjä, urkuri, kuoromestari ja musiikinopettaja. Parker oli lähtöisin Massachusettsin osavaltiosta. Hän alkoi 14-vuotiaana harjoitella pianon- ja urkujensoittoa äitinsä johdolla. Hän sai jälkeenpäin opetusta George Whitefield Chadwickilta ja Josef Rheinbergerilta. Parker sai vuonna 1893 toimen Bostonin Trinity Churchin urkurina ja kuoromestarina. Hän sai mainetta myös opettajana, oppilaanaan mm. Charles Ives.http://artofthestates.org/cgi- bin/compbio.pl?compname=parkerhoratio Parkerin sävellystuotantoon kuuluu esimerkiksi kuoro- ja oopperamusiikkia, kuten Mona (1912) ja Hora Novissima. Säveltäjä kuoli keuhkokuumeeseen joulukuussa 1919. == Lähteet == Luokka:Yhdysvaltalaiset säveltäjät Luokka:Yhdysvaltalaiset urkurit Luokka:Vuonna 1863 syntyneet Luokka:Vuonna 1919 kuolleet
Ekotehokkuus

Ekotehokkuus tarkoittaa tavaroiden ja palvelujen tuottamista siten, että syntyy vähemmän päästöjä ja saastetta. Ekotehokas tuotanto on ympäristöä vähemmän kuluttavaa tuotantoa. Ekotehokkuuteen kuuluvat seuraavat osa-alueet: * Materiaalin tarpeen vähentäminen tuotteissa ja palveluissa * Energiantarpeen vähentäminen tuotettaessa tuotteita ja palveluja * Myrkyllisten materiaalien vähentäminen * Parannettu kierrätettävyys * Maksimaalinen uusioraaka-aineiden käyttö * Tuotteiden parempi kestävyys * Palvelun osuuden lisääminen tuotettaessa palveluita ja tavaroita Lisäksi ekotehokkuuteen kuuluu ympäristövaikutusten vähentäminen samalla kun parannetaan tuottavuutta voi luoda kilpailuetua. Teollisuudesssa pyritään mahdollisimman pieneen raaka- aineiden tarpeeseen samalla kun tuotteista pyritään tekemään mahdollisimman hyödyllisiä. Esimerkiksi vapaa-ajan asuntojen ekotehokkuus riippuu sellaisista seikoista, että kuinka ekotehokkaita ovat vapaa-ajan asunnon lämmitys-, vesihuolto- ja sähköratkaisut sekä miten toimii jätehuolto, minkä kokoinen vapaa-ajan asunto on ja millaiset kodinkoneet siellä ovat. Rakentamisen ekotehokkuutta mitataan ja sertifioidaan BREEAM- ja LEED-menetelmien avulla. Rakennusmenetelmien ekotehokkuuden mittaamista voidaan hyödyntää rakennussuunnittelussa ja siitä on hyötyä myös suunniteltaessa terveellisyyteen, turvallisuuteen ja liikenteeseen liittyviä ratkaisuja. Euroopan unionissa on rakentamista koskeva direktiivi, jolla pyritään kasvihuonekaasujen vähentämiseen ja uusiutuvan energian käytön edistämiseen. Kaakkois-Suomen alueella tehtiin alueellinen ekotehokkuustutkimus nimeltä EKOREG 2022. Kyseessä oli hanke, joka toteutettiin vuosina 2021 ja 2022. Hankkeessa tarkasteltiin ekotehokkuuden kehitystä edeltäneillä vuosikymmenillä, eli 1990-, 2000- ja 2010-luvuilla. Tarkasteltavia asioita olivat hyvinvointi, talous, ympäristö, energian käyttö ja tuotanto. ==Lähteet== * === Viitteet === == Aiheesta muualla == * Ympäristöministeriö * https://keketys.blogspot.com/p/ekotehokkuus.html Luokka:Ympäristö Luokka:Ympäristötekniikka
Datis

Datis (kuoli ehkä 490 eaa.) oli meedialainen joka palveli Dareios I:n laivaston päällikkönä. Hän ja Artafernes johtivat persialaisia joukkoja Persialaissodan alkuvaiheessa. Hän oli vastuussa muun muassa Naksoksen piirityksestä ja Eretrian tuhoamisesta vuonna 490 eaa. Datis johti persialaisia Artaferneen kanssa Marathonin taistelussa. Ktesiaan mukaan Datis kuoli Marathonissa, muuta Herodotoksen mukaan hän selvisi taistelusta hengissä. Luokka:Iranin historia
Ruskolevytetra

Ruskolevytetra (Myleus pacu) on Amazonin joissa elävä, enintään 20 senttimetriä pitkä piraijoiden heimoon kuuluva tetrakalalaji. Se on sukua pelätylle punapiraijalle (Serrasalmus nattereri), mutta on erikoistunut syömään kasvisravintoa. Ruskolevytetrat syövät ajoittain myös siemeniä ja pähkinöitä, joita putoilee puista sadekaudella.Silver dollar Myleus pacu Kuivankauden aikana se käyttää kaiken pähkinöistä saamansa vararavinnon. Ruskolevätetraa tavataan Etelä-Amerikassa Guyanassa, Ranskan Guayanassa, Brasiliassa, Surinamessa ja Boliviassa. Ruskolevytetra Myleus pacu tunnetaan monissa kielissä nimellä pacu, mutta suomalaisessa kalanimistössä pakut ovat saman heimon Colossoma- ja Piaractus-suvun kaloja.Varjo, M., Koli, L., Dahlström, H.: Maailman kalojen nimet. Suomen Biologian Seura Vanamo, 2004. ISBN 951-9108-13-0. == Lähteet == Luokka:Piraijat